section_heading: Povijest sastava
paragraph_text: Grupa Mi osnovana je u jesen 1966. godine u Šibeniku od bivših članova Magneta i Mjesečara. Originalnu postavu činili su; Neven Mijat (prvi vokal, orgulje, trombon), Mirko Vukšić (gitara, vokal), Siniša Škarica (bas-gitara, vokal), Berislav Baranović (ritam gitara), Aljoša Gojanović (saksofon, tenor i bas), Nikica Šprljan (bubnjevi). Sljedeće godine članovi grupe su otišli na studije u Zagreb.